
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Приемане на решение за отправяне на искане до Министерски съвет на Република България за безвъзмездно прехвърляне в полза на Община Бургас на правото на собственост върху недвижим имот - държавна собственост, представляващ УПИ XIV-744 в кв. 36 по плана на ПЗ „Север“, гр. Бургас, съответен на ПИ с идентификатор 07079.602.744 по одобрени КККР на гр. Бургас.


УВАЖАЕМИ ОБЩИНСКИ СЪВЕТНИЦИ,

	С Решение № 46-17/28.08.2018г. на Общински съвет – Бургас е одобрен подробен устройствен план – план за улична регулация (ПУП-ПУР) и изменение на плана за улична регулация на кв.10, кв.11 и кв.36 по плана на ПЗ “Север“, гр. Бургас, в предвидено разширение на строителните граници на гр. Бургас, в устройствени зони 12/Смф, 16/Смф и 8/Пп по одобрения ОУП на гр. Бургас, с което обособяват нови квартали, изменят се трасета и габарити на обслужващи улици и се предвиждат трасета на нови обслужващи улици, променят се частично улично-регулационните граници на УПИ и се урегулират нови УПИ, отредени „За ТП“ и „За инженерно-техническа инфраструктура и озеленяване“ – публична общинска собственост.
	Със Заповед № 3666/28.12.2018г. на Заместник - кмет на Община Бургас е одобрено изменение на ПУП-ПРЗ за ПИ с идентификатори 07079.603.108, 07079.603.156 и 07079.602.256 по КК на гр. Бургас, в границите на ПЗ „Север“, гр. Бургас, при условията на чл. 16 от ЗУТ и при съобразяване с одобрения ПУР.
	Образуван е УПИ XIV-744 с функционално отреждане „За производствено – складова база“, отразен като ПИ с идентификатор 07079.602.744 по КККР на гр. Бургас.
	Със Заповед № 323/12.02.2019г., издадена по реда на чл. 16, ал. 6 от ЗУТ, Българската Държава, чрез Областния управител на област Бургас е определена за собственик на УПИ XIV-744 в кв. 36 по плана на ПЗ „Север“, гр. Бургас, целият с площ 14 607 кв. м, отреден „За производствено – складова база“, при граници: север – УПИ XII-137, североизток – ПИ с идентификатор 07079.602.195, изток - УПИ VII-851, УПИ VIII-852, юг – улица и УПИ XIII-168, запад – улица, съответен на ПИ с идентификатор 07079.602.744, с площ 14 607 кв. м, при съседи: 07079.602.610, 07079.602.195, 07079.602.851, 07079.602.852, 07079.6002.854, 07079.602.168, 07079.602.2850 по КККР на гр. Бургас.
	За цитирания имот е съставен Акт № 9405/23.04.2019г. за частна държавна собственост.
	Град Бургас се развива изключително динамично в посока ПЗ „Север“, като същата се явява разширение на ж.к. „Славейков“. 
	В цитираната зона се реализира мащабно строителство, като са изградени множество сгради със смесено предназначение, производствени сгради, сгради за складови дейности и други. В същата е изграден и обект от голямо обществено значение - многопрофилна болница за активно лечение.
	С нарастващото население и разрастващата се застроена площ, възниква нуждата от изграждането на инфраструктура, която да отговаря на нуждите на жителите и на бизнеса в района.
	Изграждането на буферен паркинг и озеленяването около него ще допринесе за подобряване на общата градска среда, ще осигури по – добри условия на живеене в района, както и за привличането на нови инвеститори, ще помогне за справяне с проблемите, свързани с паркирането и задръстванията в района.
	По този начин ще се осигурят необходимите обществени пространства. Изграждането на паркинг в близост до ключови транспортни възли ще насърчи използването на обществения транспорт, като ще се намали натоварването на уличната мрежа на града и ще се предотвратят задръстванията.
	Като се вземе предвид близостта до университет „Проф. д-р Асен Златаров“ и новоизградената болница, наличието на паркинг ще улесни достъпа за студенти, пациенти, персонал и посетители, като по този начин ще се подкрепи функционирането на образователната и здравната инфраструктура в района. 
	Интегрирането на зелени площи около паркинга ще подпомогне подобряването на екологичната обстановка в района. Зелените площи намаляват замърсяването на въздуха, създават по – приятна и естетична среда на жителите и посетителите на района, като предлагат места за отдих и спорт. Такива пространства способстват за подобряване на общественото здраве, физическата активност и социалното взаимодействие.
	Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, предлагам на основание чл. 21, ал. 1, т. 8, от Закона за местното самоуправление и местната администрация, във връзка с чл.54 от Закона за държавната собственост и чл. 9, ал.1, т.1 от Наредбата за реда за придобиване, управление и разпореждане с общински имоти и вещи, предлагам на Общинския съвет – Бургас да приеме следните 

Р Е Ш Е Н И Я :

1. Дава съгласие да бъде отправено искане до Министерския съвет на Република България, чрез Областен управител на област Бургас, за безвъзмездно прехвърляне в полза на Община Бургас на правото на собственост върху недвижим имот – държавна собственост, представляващ УПИ XIV-744 в кв. 36, целият с площ 14 607 кв.м, отреден „За производствено – складова база“, при граници на целия имот: север – УПИ XII-137, североизток – ПИ с идентификатор 07079.60.195, изток - УПИ VII-851, УПИ VIII-852, юг – улица и УПИ XIII-168, запад – улица, съответен на ПИ с идентификатор 07079.602.744, с площ 14 607 кв. м, при съседи: 07079.602.610, 07079.602.195, 07079.602.851, 07079.602.852, 07079.6002.854, 07079.602.168, 07079.602.2850 по КККР на гр. Бургас, за изграждане на буферен паркинг и озеленяване.
2. Възлага на Кмета на Община Бургас да извърши предвидените в закона правни и фактически действия по изпълнение решението по т. 1.
Приложение: Скица – предложение; Скица на имота по КК; Копие на АЧДС № 9405/23.04.2019г. 

ДИМИТЪР НИКОЛОВ
Кмет на Община Бургас

